Pekný a škaredý les

Na okraji jedného mesta boli dva lesy. Jeden bol pekný a druhý škaredý.

Srnčia rodinka z pekného lesa sa rozhodla, že navštívi škaredý les.

,,Prečo je ten les škaredý?“ spýtalo sa srnčiatko Machuliatko.

,, Asi je v ňom neporiadok,“ povedala srnka Evka. Srnec Ernest vedel, čo je v tom lese. Srnec povedal: „ Mama Evka má pravdu, okrem toho je tam hluk , továreň a pytliaci.

„Zavolám sovu Zuzku , vlka Huga a ďalších našich kamarátov,“ hovoril rozhodne srnec Ernest. Kamaráti sa stretli a spravili plán, ako skrášliť les.

„Rozdám úlohy,“ povedal vlk Hugo.

A tak ráno vstali a išli skrášliť les. Evka a Machuliatko pozbierali odpadky. Sova Zuzka napísala svojim ľudským kamarátom. Boli to Jožko a Janka.

Napísala im : „ Kamaráti moji pomôžte nám skrášliť les. Choďte za pánom starostom a povedzte mu, nech továreň prestavia do mesta a pytliakov nech chytí!“ Deti išli a pána starostu sa im podarilo prehovoriť.

Medveď Šimon vystavil ceduľu. Na nej bolo napísané :

**„ Nekričať v lese, nehádzať odpadky , nepytliačiť a nestavať v lese továrne!“** A tak po istom čase boli lesy pekné a zvieratká šťastné.

Zojka Šebová, 4. ročník